cyanic-selkie/wikianc huggingface dataset:
Sulttaani Ibrahimin moskeija
Moskeija on pohjakaavaltaan neliönmuotoinen. Siinä on suuri puolipallonmuotoinen ja halkaisijaltaan 11-metrinen kupoli, joka lisättiin moskeijaksi muuttamisen yhteydessä. Moskeijaan on kuulunut minareetti, joka purettiin osmaniajan jälkeen. Moskeijan vieressä on pieni Pyhälle Katariinalle (Agía Aikateríni) omistettu kirkko.
Jiujiang
Hallinnollinen jako
7. Wuning (武宁县), 8. Xiushui (修水县), 9. Yongxiu (永修县), 10. De’an (德安县), 11. Duchang (都昌县), 12. Hukou (湖口县) ja 13. Pengze (彭泽县).
Asyylikantajaproteiini
thumb|250px|Malli [[Escherichia coli-bakteerin asyylikantajaproteiinin rakenteesta]] Asyylikantajaproteiini on proteiini, jolla on tärkeä rooli muun muassa rasvahappojen ja polyketidien biosynteesissä ja se on osa rasvahapposyntaasientsyymikompleksia. Asyylikantajaproteiinia esiintyy kaikissa eliöissä.
Antti Kosola
Hänen uransa studiomuusikkona alkoi vuonna 1926 ja kesti noin vuoteen 1938 asti. Kosola orkestereineen levytti monien amerikansuomalaisien levylaulajien säestäjänä, muun muassa Leo Kauppi ja Hiski Salomaa levyttivät New Yorkissa Antti Kosolan säestyksellä. Kun laulajat Matti Jurva, Tatu Pekkarinen ja Heikki Tuominen kiertelivät Yhdysvalloissa, he tekivät levytyksiä Kosolan orkesterin kanssa. Vuosina 1927 ja 1930 Kosolan orkesteri teki kaksi keikkamatkaa Suomeen, jälkimmäisellä matkalla vain laivalla soittaen.
Asyylikantajaproteiini
Asyylikantajaproteiini on kooltaan suhteellisen pieni ja muodoltaan pallomainen proteiini. Esimerkiksi Escherichia coli-bakteerin asyylikantajaproteiini koostuu 77 aminohaposta. Asyylikantajaproteiini on niin kutsuttu hapan proteiini eli sen isoelektrinen piste on alle pH 7. Toimiakseen asyylikantajaproteiinin tulee olla liittyneenä fosfopanteteiiniin. Tämän ryhmän liittämisestä proteiiniin huolehtii entsyymi nimeltään asyylikantajaproteiinisyntaasi, joka liittää fosfopanteteiinin erääseen asyylikantajaproteiinin seriinihapon hydroksyyliryhmään.
Kaivopuiston kaunis Regina
Juoni
Kahtena ensimmäisenä iltana Regina ei näyttäydy, mutta kolmantena Engelbert tytön nähdessään taivuttaa hänet mukaansa huvipurrelleen. Regina torjuu luutnantin lupaukset ja sanoo ottavansa lahjoja vain mieheltä, joka vie hänet vihille. Engelbert käy vaativaksi ja yrittää ottaa Reginan väkisin, jolloin tytön puku valahtaa lattialle ja hän pakenee hytistä. Regina pääsee luutnantin sotilaspalvelija Ontrein avulla hyppäämään laivan kannelta ja uimaan alastomana rantaan.
Manu (nimi)
Manun suomenkielinen nimipäivä on 26. maaliskuuta, jolloin on myös Immon, Mannen ja Immanuelin nimipäivä. Suomessa nimi Manu on vuoden 2019 loppuun mennessä annettu 2 254 miehelle ja muutamalle naiselle. Monissa maissa Manu esiintyy Manuel- tai Emanuel-nimen lyhentymänä, mutta Suomessa se on käsitetty myös Mauno-nimen muunnelmaksi. Suomessa Manu on erityisesti miesten nimi, mutta kansainvälisesti se on myös yleinen naisen nimi.
Bristol Bulldog
Käyttö Suomessa
Bulldogeja käyttivät välirauhan ja jatkosodan aikana koulutusyksiköt Lentolaivue 34, sekä Täydennyslentolaivueet 17 ja -35. Kehnojen syöksykierreominaisuuksien ja siivekevapinan johdosta taitolentäminen Bulldogeilla kiellettiin lokakuussa 1941. Jäljellä olleet seitsemän konetta siirrettiin kesällä 1942 Kauhavan Lentosotakoululle. Tyypin viimeinen lento ilmavoimissa tehtiin 22. helmikuuta 1944 koneella BU-59. Eniten lentotunteja kertyi koneyksilö BU-67:lle, 940 tuntia ja 20 minuuttia. Ruotsista saadulle BUj-216:lle kertyi lentotunteja 154 h 15 min.
Ihmiskauppa
Suomessa
Vuonna 2007 Suomessa raportoitiin olevan vain viisi ihmiskaupan uhria ja vuonna 2013 määrä oli noussut 56:een. Havaittujen tapausten määrä on kasvussa, mikä johtunee siitä, että poliisi on alkanut pa­nos­taa ih­mis­kau­pan pal­jas­ta­mi­seen. Vuoteen 2014 mennessä oli tullut ilmi 209 ihmiskaupan uhria. Heistä 118 oli naisia ja 13 lapsia. 113 heistä oli tehnyt pakkotyötä. 81 oli kokenut seksuaalista hyväksikäyttöä. Vuoden 2019 aikavälillä tammikuu-kesäkuu Ihmiskaupan uhrien auttamisjärjestelmä (Migri) kirjasi 115 ihmiskauppatapausta, joista yleisimpinä syinä olivat pakkonaittaminen ja oikeudettomana työntekijänä pakkotyöskentely maataloudessa tai ravintoloissa. Seitsemän raportoi tulleensa seksuaalisesti ahdistelluiksi.
Oikeudenkäynnit
Suomen ensimmäinen tuomio työperäisestä ihmiskaupasta annettiin Helsingin käräjäoikeudessa vuonna 2012. Uhreina oli kaksi helsinkiläisen kynsistudion vietnamilaista työntekijää, jotka vietnamilaissyntyiset työnantajat olivat värvänneet kotimaastaan. Suomessa työntekijät oli laitettu työskentelemään 56 tuntia viikossa kuutena päivänä viikossa, minkä lisäksi he tekivät työnantajiensa kotitöitä. Palkkaa ei maksettu, sillä palkan sanottiin menevän veroihin, elinkustannuksiin ja maahantulon kuluihin. Ensimmäisenä Suomeen saapunutta naista painostettiin aborttiin, johon hän ei suostunut, mutta joutui tekemään töitä synnytykseen asti ja palaamaan vain parin viikon jälkeen töihin. Hän mainitsi neuvolassa palkattoman työnsä, jonka jälkeen poliisista neuvottiin tekemään rikosilmoitus. Uhri ei uskaltanut toimia ennen kuin lapsen isä saapui Suomeen. Mies oli velkaa työnantajilleen. Hän työskenteli palkatta, sillä työnantajien mukaan hän oli liian hidas ja huono työntekijä. Velka ei näin ollen lyhentynyt. Työntekijät pakenivat poliisin avulla turvakotiin. Naisen mukaan ei ollut itse ymmärtänyt olevansa ihmiskaupan kohde.
Kaarlo Kallela
Kaarlo Kustaa Kallela (27. lokakuuta 1917 – 19. heinäkuuta 1996 ) oli suomalainen eläinlääkäri. Hän oli vuodesta 1965 Eläinlääketieteellisen korkeakoulun kotieläinhygienian professori ja toimi vuosina 1970–1973 ja 1979–1985 korkeakoulun rehtorina. Hän tutki kotieläinten hedelmällisyyteen vaikuttavia sienitoksiineja ja kasviestrogeeneja.
Osleidys Menéndez
Menéndez voitti junioreiden maailmanmestaruuden 1996 ja 1998. Hän oli seitsemäs Ateenan MM-kilpailuissa 1997. Vuonna 1999 hän voitti Pan-Amerikan kisat ja oli Sevillan MM-kisoissa neljäs tuloksella 64,41. Vuotta myöhemmin hän saavutti ensimmäisen arvokisamitalinsa sijoututtuaan Sydneyn olympialaisissa pronssille tuloksella 66,18. 1. heinäkuuta 2001 hän heitti uuden maailmanennätyksen 71,54. Samana vuonna hän voitti kultamitalin Edmmontonin MM-kisoissa tuloksella 69,53 sekä universiadeissa Pekingissä tuloksella 69,82. 2002 maailmancupissa Madridissa hän voitti keihäänheiton tuloksella 64,41. Samana vuonna hän voitti myös GP-finaalin.
Yugi Mutou
Hahmo
Ratkaistuaan Millennium-arvoituksen hänestä tuli "Varjopelien toimitsija". Hänen sisälleen tuli toinen sielu Varjo-Yugi, joka on kirjaimellisesti Yugin vastakohta. Varjo-Yugi on itsevarma ja päättäväinen, toisin kuin Yugi, joka on pelokas, kiusattu eikä osaa sanoa ei. Yugi ja Varjo-Yugi voivat "vaihtaa paikkoja" keskenään. Silloin Yugi muuttaa olomuotoaan muun muassa kasvamalla pituutta, hänen katseensa muuttuu päättäväiseksi ja äänensä on paljon varmempi sekä komentavampi.
Liedon asemanseutu
thumb|Vanhoja puutaloja Liedon asemanseudun Mannintiellä. Kuva joulukuulta 2013. Liedon asemanseutu on Liedon pohjoisosassa sijaitseva taajama, jossa on 1 083 asukasta (31.12.2011). Alue on aiemmin tunnettu nimellä Tammentaka, mutta rautatieaseman myötä sitä on alettu kutsua Asemankulmaksi tai Asemanseuduksi. Alueen postinumero on 21360.
Palvelut
Liedon asemanseudulla palveluita tarjoavat myös Seo-huoltoasema ja lounaspaikka (Tammitupa).
Media
thumb|right|240px|Turun Tienoon konttori Liedon asemanseudulla sijaitsee paikallislehti Turun Tienoon konttori.
Tatler
pienoiskuva|Richard Steele, 1700-luvun Tatlerin perustaja. Tatler on nykyajan brittiläinen seurapiirilehti, jota julkaisee Condé Nast Publications. Tatler on nimetty 1700-luvun alkupuolella ilmestyneen samannimisen lehden mukaan, jota julkaisi Richard Steele. Tatlerin nykyinen päätoimittaja vuodesta 2010 on Kate Reardon.
DQ (laulaja)
Hän on myös myöhemmin julkaissut levyn Drama Queen. Eurovision-aikana hän asui Scandic-hotel Grand marinassa, Helsingissä.
Panhard Dyna Z
thumb|300px|Panhard Dyna Z Panhard Dyna Z on vuosina 1954–1959 valmistettu alemman keskiluokan automalli. Dyna Z on Panhardille tyypilliseen tapaan etuvetoinen. Dynan moottori on ilmajäähdytteinen nelitahtinen kaksisylinterinen 851 cm³ bokserimoottori, jonka teho on 31 kW (42 hv, DIN).
Dyna Z:n vuosimalleissa 1954-55 oli itsekantava alumiinikori, mutta korin materiaali vaihtui vuodesta 1956 alkaen kustannussyistä teräkseen. Samalla myös auton paino nousi 710 kilosta 790 kiloon, vaikka konepelti, ovet sekä takaluukku jäivät alumiinisiksi vuoden 1956 mallissakin. Korimallit ovat kaksi- tai neliovinen sedan sekä harvinaisina korimalleina kaksiovinen avoauto ja avolava-auto (pickup). Korimallin erikoisuutena ovat takaa saranoidut etuovet eli ne ovat niin sanottuja kaappariovia. . Epätyypillistä oli myös yhtenä kokonaisuutena nouseva, takaosastaan saranoitu keula.
Panhard Dyna (Z) maksoi Suomessa vuonna 1956 650 000 markkaa. Dyna Z:n seuraaja oli Panhard PL 17.
James Kottak
Toisin kuin Rudolf Schenker, Klaus Meine ja Matthias Jabs, James Kottak on kotoisin Saksan Hannoverin sijaan Yhdysvalloista, Louisvillesta, Kentuckysta. Hän liittyi Scorpionsiin soittamaan rumpuja vuonna 1996 Herman Rarebellin pitkäaikaisen Scorpions-uran jälkeen. Aikaisemmin mies on vaikuttanut mm. Kingdom Come, Krunk, Wild Horses ja Warrant-nimisissä yhtyeissä. James on naimisissa ja hänellä on kolme lasta; Tori, Miles ja Matthew.
Lontoon suuri savusumu
Sumu aiheutti suuria häiriöitä heikentämällä näkyvyyttä ja jopa tunkeutumalla sisätiloihin, paljon ankarammin kuin aiemmat savusumutapahtumat. Yhdistyneen kuningaskunnan hallituksen lääketieteelliset raportit tapahtumaa seuraavina viikkoina arvioivat, että jopa 4 000 ihmistä oli kuollut suoraan savusumun seurauksena ja 100 000 muuta sairastui savun aiheuttamana. Tuoreemmat tutkimukset viittaavat siihen, että kuolonuhrien kokonaismäärä on voinut olla huomattavasti suurempi, arviolta 10 000 ja 12 000 kuollutta.
Lightray
Taustaa
Final Crisis #7:ssä Lightray on kuvattu seisomassa Big Bardan ja Mister Miraclen rinnalla New Genesiksen reinkarnaation jälkeen Apokolipsin raunioilla.
HMS Starling (U66)
Valmistus
HMS Starling tilattiin 18. heinäkuuta 1941 Fairfield Shipbuilding and Engineering Companyltä Govanista työnumerolla 11701, ja sen köli laskettiin vielä samana vuonna 21. lokakuuta telakkanumerolla 701. Alus laskettiin vesille 14. lokakuuta 1942, ja se valmistui 1. huhtikuuta 1943. Valmistuessaan aluksen ilmatorjunta-aseistuksena oli neljä kaksiputkista ja kaksi yksiputkista 20 millimetrin tykkiä, jotka korvattiin myöhemmin kahdella kaksiputkisella ja kahdella yksiputkisella 40 millimetrin sekä yhdellä kaksiputkisella ja neljällä yksiputkisella 20 millimetrin tykillä.
Eero Heinäluoma
Huomionosoitukset
Heinäluomalle myönnettiin vuonna 2006 Suomen Valkoisen Ruusun komentajamerkki ja vuonna 2010 Vapaudenristi ritarikunta 1. luokan Vapaudenristi.
Valide Sultanin moskeija (Réthymno)
Valide Sultanin moskeija on entinen moskeija Réthymnon kaupungissa Kreetan saarella Kreikassa. Se sijaitsee Réthymnon vanhankaupungin laidalla lähellä Megáli Pórtaa eli kaupungin suurta porttia.
Lauri Erik Hanstén
thumb|upright=0.6|Munkkiniemen ala-aste (1939). thumb|upright|Munkkiniemen entinen paloasema (1931). Lauri Erik Hanstén (15. huhtikuuta 1896 Jyväskylä – 3. helmikuuta 1967 Nurmijärvi) oli suomalainen arkkitehti. Rakennushallituksessa työskennelleen Hansténin tunnetuin työn on vuonna 1928 Helsinkiin valmistunut Vallilan työväentalo, joka on sittemmin purettu. Lisäksi hän on piirtänyt muun muassa Orimattilan kaupungintalon sekä lukuisia koulurakennuksia eri puolille maata. Osan suunnittelussa oli mukana myös hänen puolisonsa Kitty Hanstén (o.s. Nyberg, 1896–1996). L. E. Hansténin veli oli arkkitehti Paavo Hanste (1900–1956).
Témenoksen linnoitus
Historia
pienoiskuva|vasen|Linnoituksen muureja. Iraklionin kunnan osa Témenoksen kunnallisyksikkö, entinen itsenäinen kunta, on saanut nimensä linnoituksesta.
Tieteenharjoittajat ja uskonto
Yksittäisten tieteenharjoittajien suhteesta uskontoon on tehty joitakin kyselytutkimuksia.
Arvojoukko
Funktio on kuvaus lukujoukosta X joukkoon Y, mikä merkitään usein f: X → Y. Tässä joukko X on lähtöjoukko ja Y maalijoukko. Lähtöjoukon luvut x ovat kuvauksessa funktion lausekkeen argumentteja eli ne sijoitetaan funktion lausekkeen muuttujan paikalle. Sijoitetun lausekkeen laskettu arvo y, jota kutsutaan myös funktion arvoksi, on maalijoukon luku. Tulos voidaan merkitä f(x) = y.
Esimerkkejä
thumb|left|220px|Parillisilla potenssifunktioilla on epänegatiivinen arvojoukko. Toisen asteen potenssifunktiolle f(x)=x^2 voidaan määrittää kuvaus yleisesti Neliöönkorotus on mahdollista suorittaa kaikille reaaliluvuille, joten lähtöjoukko on samalla määrittelyjoukko. Sen sijaan maalijoukoksi on merkitty myös reaaliluvut, mikä on tälle kuvaukselle liian laaja. Kun kaikki reaaliluvut korotetaan neliöön, saadaan vain epänegatiivisia lukuja eli. Arvojoukko muodostuu vain näistä luvuista ja silloin arvojoukko on maalijoukon osajoukko.
Tanssiorkesteri
Rockpitoisempaa tanssittavaa ohjelmistoa esittävä cover-yhtye voi käyttää itsestään nimitystä bilebändi tai livebändi erotuksena omia kappaleita tai vakavampaa rock-ohjelmistoa esittävistä ja levyttävistä rock-yhtyeistä.
Alain Prost
Uran alku
Prost aloitti uransa mikroautoilla ollessaan 17-vuotias vuonna 1972. Hän onnistui voittamaan mestaruuden kaudella 1973 eli jo toisella kaudellaan. Seuraavalla kaudella 1974 Prostista tuli oman luokkansa Euroopan ja Ranskan mestari. Menestys seurasi myös Formula Renault 2.0 -luokkaan, jossa hän voitti Ranskan mestaruuden vuonna 1976 ja Euroopan vuonna 1977. Formula 3 -sarjassa hänen Martini -autonsa dominoi sekä Ranskan että Euroopan sarjoja kausina 1978 ja 1979.
1990
Hallitsevana maailmanmestarina Alain Prost liittyi Ferrarin F1-talliin. Prostin tallikaverina oli Nigel Mansell, joka hävisi tällä kertaa selvästi tallikaverilleen. Kaudesta 1990 tuli jälleen kova taistelu Prostin ja Sennan välillä. Kausi huipentui edellisen kauden tapaan Japanin GP:ssä tapahtuneeseen kolariin. Tällä kertaa Senna oli syyllinen kolariin, jonka avulla hän ratkaisi itselleen maailmanmestaruuden.
Williams
Kauden 1992 alla Prost testasi Ligieriä, mutta ei ollut tyytyväinen autoonsa ja vetäytyi lopullisesti sapattivapaalle. Paluusta Williamsille alettiin kuitenkin kuiskia syksyllä.
1993
Vaikka Prost oli pitänyt välivuoden Formula 1:stä, lähti hän silti kaudelle 1993 ennakkosuosikkina. Tehokkaan Renault’n moottorin ja kehittyneen luistoneston ansiosta Williams oli omaa luokkaansa kauden aikana. Vaikka tallitoveri Damon Hill ja alitehoisella McLaren-Fordilla ajanut Senna haastoivat Prostia ajoittain, hän voitti kuitenkin neljännen ja viimeisen MM-tittelinsä ylivoimaisesti 99 pisteellään. Toiseksi tullut Senna hävisi Prostille 26 pistettä. Prost varmisti mestaruutensa Portugalin Estorilissa, kauden kolmanneksi viimeisessä kilpailussa. Samassa kilpailussa Senna julkisti Williams-sopimuksensa ja Prost ilmoitti uransa lopettamisesta, johon pääsyyksi epäillään juuri Sennaa, jonka tallitoverina Prost ei halunnut ajaa.
Formula 1 -tilastot
thumb|250px|Prost vuoden 1991 [[Yhdysvaltain GP:ssa]]
Leo Riuttu
Ura
Riutun ensimmäinen elo­kuva­rooli oli kirjailijan ystävä E. A. Forsell elo­kuvassa Minä elän (1946), ja tämän jälkeen Riuttu tulkitsi Eino Leinoa toisessa taiteilija×elämän­kerta­elo­kuvassa Ruusu ja kulkuri (1948). Riutun varsinainen läpi­murto­rooli valko­kankaalla oli Väiski komediassa Professori Masa (1950). 1950-luvulta lähtien Riuttu nähtiin parin vuosi­kymmenen ajan lukuisissa kepeissä komedia­rooleissa Matti Kassilan, Edvin Laineen ja Aarne Tarkaksen elo­kuvissa, kirjailija K. V. Laihosena Kassilan elo­kuvassa Komisario Palmun erehdys (1960).
Eteläiset dynastiat
Eteläiset dynastiat olivat:
NHL-kausi 2000–2001
NHL-kausi 2000–2001 oli National Hockey Leaguen 84. kausi. Sen aikana kukin 30 joukkueesta pelasi runkosarjassa 82 ottelua. Stanley Cupin voitti Colorado Avalanche, joka päihitti loppuottelusarjassa New Jersey Devilsin voitoin 4–3.
Perpetua
Perpetua-nimi oli mukana Suomen almanakassa vuosina 1705–1928. Nimipäivä oli 7. maaliskuuta eli samana päivänä, jolloin Suomen katolinen kirkko viettää karthagolaismarttyyrien Perpetuan ja Felicitaksen muistopäivää.
Eemeli Pirinen
Eemeli Pirinen (s. 21. huhtikuuta 1993) on suomalainen alppihiihtäjä. Hän edustaa Kuopio Ski Clubia ja hänen valmentajinaan toimivat Janne Haarala ja Joni Sandvall.
Chen-dynastia
Chen-dynastia oli heikkojen sotilasjohtajien hallintoa. Sen valloitti Yang Jian (楊堅), joka perusti Sui-dynastian ja yhdisti Kiinan jälleen.
Ajastettu kuvaus
Ajastetun kuvauksen historiaa
Ensimmäisenä tunnettuna ajastetun kuvan käyttönä pidetään Georges Méliès’n elokuvaa Carrefour De L'Opera vuonna 1897. Biologiassa ajastetun kuvauksen uranuurtaja olivat Jean Comandon ja Pathén veljekset 1909 sekä F. Percy Smith 1910 ja Roman Vishniac 1915–1918. Tekniikkaa kehitti edelleen 1920-luvulla muiden muassa Arnold Fanck saksalaisilla UFA-studioilla, esimerkkinä elokuva Alppien salaisuus (Der heilige Berg) vuodelta 1926. Yhdysvaltalainen Royal Rife hämmästytti yleisöä 1920- ja 1930-lukujen vaihteessa yhdistämällä lähikuvauksen ja ajastetun kuvauksen.
Timo Soini
Perussuomalaiset
Eduskuntavaaleissa 2007 Soini sai 19 859 ääntä, mikä oli kolmanneksi eniten koko maassa. Soinin menestyksen ansiosta eduskuntaan nousi myös Pirkko Ruohonen-Lerner.
Syyskuussa 2011 Soini asettui perussuomalaisten presidenttiehdokkaaksi vuoden 2012 presidentinvaaliin. Vaaleissa hän sai 9,4 % äänistä (287 571 ääntä) sijoittuen neljänneksi. Elokuussa 2012 Soini oli Der Spiegelin julkaisemassa kymmenen EU:n kannalta vaarallisimman poliitikon listassa.
Geometrinen keskiarvo
Logaritminen keskiarvo
Geometrista keskiarvoa kutsutaan joskus myös logaritmiseksi keskiarvoksi, koska logaritmi- ja eksponenttifunktioiden avulla g(x) voidaan laskea muodostamalla lukujen a-kantaisten logaritmien aritmeettinen keskiarvo ja laskemalla tuloksesta a-kantainen eksponenttifunktio:
Roni Hirvonen
Pelityyli
Hirvonen on itse kuvaillut olevansa hyvä kahden suunnan pelaaja, jolla on hyvä pelikäsitys. Hän on omien sanojensa mukaan monipuolinen ja taitava kiekon kanssa. Hirvosen vahvuudet ovat hänen mukaansa enemmän hyökkäyspäässä. Hirvonen on kokenut olevansa samantyyppinen pelaaja kuin Sebastian Aho, jota hän on kertonut seuraavansa. Hirvonen on maininnut suurimmaksi idolikseen kuitenkin Sidney Crosbyn.
CITES
Sopimuksen ensimmäinen versio syntyi vuonna 1973 ja tuli voimaan 1975. Suomi allekirjoitti CITES-sopimuksen 1976, jonka lisäksi sopimus on toimeenpantu Euroopan unionissa vuonna 1997 EU:n omalla CITES-lainsäädännöllä. CITES-sopimuksella säädellään nykyisin noin 25 000 kasvilajin ja 5 000 eläinlajin kansainvälistä kauppaa.
Ouluhalli
Peruskorjattu halli otettiin käyttöön 14. syyskuuta 2020. Ouluhallin laajennusosa otettiin käyttöön toukokuussa 2021. Peruskorjaus- ja laajennushanke maksoi noin 20 miljoonaa euroa ja oli ajankohtansa mittavimpia liikuntarakentamisen hankkeita Pohjois-Suomessa.
Kentät
Yleisurheilun suorituspaikat
Laajennusosa
Laajennusosa on suunniteltu vanhaa kunnioittaen. ”Kiitäjän” virtaviivainen, kiilamainen muoto, aulan puurakenteet ja katosten vinot puupilarit rakentavat dialogia vanhan hallin pelkistyneen, geometrisen muotokielen ja puurakenteen kanssa. Myös pohjakerroksen lasia ja betonia yhdistelevä julkisivu ja ylempien kerrosten harmaan peltijulkisivun kolmiomaiset pinnat rakentavat yhteyttä vanhaan kupoliosaan, jonka jalusta on betonia ja jonka ikkunoissa ja pellityksissä on kolmiomuotoja. Julkisivussa on käytetty peltivillaelementtiverhousta ja metalliverkkoa. Runko on teräspilari-ristikkorakenteinen. Aulan kaareva katto on yhdistelmä teräs-, puu- ja betonirakenteita.
Marjatta Metsovaara
Katariina Metsovaara-Heikinheimo
Marjatta Metsovaaran nimeä kantavista, Tampellan ja muiden tehtaiden painokuoseista vuosilta 1975–1980 on kuitenkin 47 hänen tyttärensä ideoimia ja piirtämiä, vaikka niitä on myyty nimellä "Marjatta Metsovaara design" tai myöhemmin pelkästään nimellä "Metsovaara design". Asian voi todentaa lukemalla painokankaiden hulpiosta. Husaari-kuosin kuvion Katariina (tuolloin sukunimeltään Nyström) leikkasi paperista 8-vuotiaana, ja kangas painettiin Marjatta-äidin värittämänä. Katariina Metsovaara on myös Anneli Halmeen ohella piirtänyt saksalaiselle V. Gierlings KG:lle painettujen Metsovaara-samettikankaiden kokoelman, joka valmistui vuonna 1975. Hän on suunnitellut myös kudottuja sisustuskankaita ja niiden värityksiä sekä matkahuopamalleja Metsovaara Oy:lle.
Proletariaatin diktatuuri
Proletariaatin diktatuuri kuuluu edelleen joidenkin kommunististen liikkeiden tavoitteisiin.
Käsitteen historia
Vielä 1800-luvun alussa käsite "diktatuuri" oli ainoastaan antiikin historiaa. Antiikin Roomassa oli väliaikainen diktaattorin virka, joka täytettiin vain kriisitilanteissa. Virka vaipui unohduksiin sen jouduttua huonoon valoon Julius Caesarin pyrittyä elinikäiseksi diktaattoriksi. Ennen 1900-lukua käsitteellä diktatuuri ei ollut sellaista huonoa kaikua, jonka käsite sai 1900-luvun diktaattorien myötä.
G. Plehanov ja V. I. Lenin
Kun bolševikit kaappasivat vallan Venäjällä lokakuun vallankumouksessa vuonna 1917, Lenin hajotti perustuslakia säätävän kansalliskokouksen ja keskitti kaiken vallan bolševikeille. Leninin mukaan työläisten ja talonpoikien neuvostojen valta oli proletariaatin diktatuuria, eikä porvariston edustajille ollut tarpeen antaa äänioikeutta. Bolševikkien komento kehittyi nopeasti hallinnoksi, joka tukahdutti vapaat vaalit myös työläisneuvostoissa. Proletariaatin diktatuuri täytti tällöin jo kaikki tavallisen diktatuurin tuntomerkit; siitä oli tullut kaikkiin luokkiin, myös proletariaattiin kohdistuvaa diktatuuria.
Bolševikkien vastaus
NKP:n XX puoluekokouksessa helmikuussa 1956 sovittiin puolueen uudesta linjasta Stalinin kuoltua vuonna 1953. Puolueen ideologiaa varten kirjoitettiin Otto Wille Kuusisen johdolla oppikirja Marxismin-leninismin perusteet (1959), joka nopeasti käännettiin myös suomeksi. Tutkija Jukka Renkama on analysoinut teoksen laatimiseen liittyneitä poliittisia jännitteitä. Muuan niistä liittyi proletariaatin diktatuurin käsitteeseen. Kirja toteaa, että riistoyhteiskunnassa valtio on aina riistäjäluokan diktatuuria. Teos onnistuu kuitenkin vihjaamaan, ettei Neuvostoliitto enää ollut luokkadiktatuuri. Käsitettä ei enää käytetä Neuvostoliiton vuoden 1977 perustuslaissa. Siinä valtion julistettiin olevan ”koko kansan valtio”, koska porvaristo luokkana oli hävinnyt.
Asunnottomuus
Historiaa Suomessa
1992-93 Helsingin Diakonissalaitos otti ensimmäisenä palvelutuottajana käyttöön Asunto ensin -periaatteen ensimmäisessä asumisyksikössään. 1990-luvulla käynnistyi myös rakenteellinen muutos mielenterveyspalveluissa. Laitoksia suljettiin ja mielenterveystyötä alettiin viemään palveluita käyttävien koteihin.
Asunnottomuuden luonne, käytännöt ja politiikka kokivat 1980- luvun kuluessa perusteellisen mullistuksen. Asunnottomuutta alettiin hoitaa asumisen ja asuntopolitiikan kautta. Asuntoloita ja yömajoja alettiin ajaa alas ja tuki- ja palveluasuminen alkoi yleistymään. Asunnottomuuden poistaminen asetettiin ensimmäistä kertaa hallitusohjelman tavoitteeksi. Määriteltiin vastuutahoja ja otettiin käyttöön velvoittavia ohjausvälineitä.
Laulukerttulinapsija
Koko ja ulkonäkö
Laulukerttulinapsija voi kasvaa 11–13 cm pitkäksi. Sukupuolet muistuttavat pääosin toisiaan ulkonäöltään. Laulukerttulinapsijan päälaki on väriltään punertavan ruskea ja koiraan silmien ympärystä on tumman harmaa ja naaraalla on harmaa silmäkulmajuova. Selkä ja siivet ovat oliivinruskeat. Linnun kurkku, rinta ja vatsa ovat väriltään vaaleankeltaiset.
Munuainen
Munuaisia ja niiden sairauksia tutkiva lääketiede tunnetaan nefrologiana.
Sijainti
Ihmisen kaksi munuaista sijaitsevat molemmin puolin selkärankaa. Oikeanpuoleinen munuainen on ihmisellä ja sialla hieman vasemmanpuoleista alempana. Muilla nisäkkäillä oikea munuainen on yleensä vasemmanpuoleista ylempänä. Munuaiset sijaitsevat maksan ja pernan alapuolella, alimman rinta- ja kahden ylimmän lannenikaman tasolla. Koska munuaiset ovat arkoja elimiä, niiden yläpuoli on osittain alempien kylkiluiden suojaamana ja lisäksi niitä suojaavat selkälihakset, sidekudoksinen munuaiskotelo ja kaksinkertainen rasvakerros.
Roy Bean
Roy Bean populaarikulttuurissa
Roy Bean esiintyy Don Rosan piirtämässä Ankka-tarinassa White Agony Creekin vanki, jossa hänet oli lähetetty yhdessä sheriffien Bartholomew "Bat" Mastersonin ja Wyatt Earpin kanssa pelastamaan Kultu Kimallusta, jonka Roope Ankka oli vienyt louhokselleen.
Timo Koivusalo
Hän aloitti uransa televisiojuontajana vuonna 1992 Tuttu Juttu Show'ssa, jota hän juonsi yhdessä Joel Hallikaisen kanssa. Vuotta myöhemmin Koivusalo esitti nimihahmoa televisiosarjassa Pekko Aikamiespoika. Hahmosta tuli suosittu ja se esiintyi sarjan jälkeen päähenkilönä viidessä koko illan elokuvassa, jotka Koivusalo myös tuotti, ohjasi ja käsikirjoitti.
Nykyään Koivusalo tunnetaan varsinkin ohjaajana. Hän on katsojamäärillä mitattuna menestynein suomalainen nykyohjaaja. Hänen menestyneimpiä elokuviaan ovat Rentun ruusu (2001), Kalteva torni (2006), Vuonna 85 (2013) sekä kaksi Väinö Linnan Täällä Pohjantähden alla -kirjasarjaan perustuvaa elokuvaa; Täällä pohjantähden alla ja Täällä Pohjantähden alla II.
Televisiojuontaja
Timo Koivusalo on tehnyt uraa myös tv-juontajana. Hän juonsi Yle TV2:n suosittua parisuhdevisailua Tuttu Juttu Show (1992–2002, 2019), parinaan Joel Hallikainen. Tuttu Juttu Show'ssa esitetystä Koivusalon säveltämästä ja sanoittamasta ”Kuurankukka”-laulusta (1992) tuli hitti, joka nosti Hallikaisen yhdeksi Suomen suosituimmista artisteista 1990-luvun alkupuoliskolla. Hallikainen jätti Tuttu Juttu Show'n keväällä 2000, josta lähtien Koivusalo juonsi ohjelmaa jaksoittain vaihtuvan juontajaparin kanssa. Tuttu juttu lopetettiin vuonna 2002.
Piper Laurie
Piper Laurielle myönnettiin vuonna 1987 Emmy-palkinto roolista televisioelokuvassa Promise.
Lauriella on ollut rooleja muun muassa elokuvissa Suurkaupungin hait (1961), Sanaton rakkaus (1986) ja Ruohojen harppu (1995). Hän on ollut kolmesti Oscar-ehdokkaana.
Vihermalawintonkija
Koko ja ulkonäkö
Vihermalawintonkija on pääosin ruskea ja siinä on mustia pystyraitoja. Koirailla on usein sininen vivahde toisin kuin naarailla. Vihermalawintonkijan suurin tavattu pituus on 19,5 senttimetriä. Akvaariossa se kasvaa tavallisesti 20 senttimetrin mittaiseksi.
Gary Bettman
Yksityiselämä
Bettman on yksi merkittävimmistä juutalaisista urheiluvaikuttajista.
Korean tasavalta
Itsenäistyminen ja Korean sota
Vuonna 1950 Etelä-Korea julistautui itsenäiseksi, mikä sai Pohjois-Korean joukot hyökkäämään etelään 25. kesäkuuta 1950. Yhdistyneet kansakunnat tuomitsi hyökkäyksen ja valtuutti Yhdysvaltain johtaman YK-armeijan hyökkäystä vastaan. Pohjoisen joukot valloittivat aluksi lähes koko niemimaan kaakkoiskulman Busania lukuun ottamatta. YK-joukkojen vastahyökkäys käänsi kuitenkin tilanteen ja eteni lähelle Kiinan rajaa, jolloin Kiinan kansantasavallan vapaaehtoisjoukot tulivat pohjoisen avuksi. Sodan lopputuloksena Koreoiden rajaksi vakiintui vuoden 1953 aselepolinja, mutta lopullista rauhansopimusta ei koskaan allekirjoitettu. Pohjois-Korea irtisanoi aseleposopimuksen yksipuolisesti vuonna 2013 palauttaen sotatilan.
Demokratisoituminen ja hyvinvointivaltio
Vuonna 2002 presidentiksi valittiin Roh Moo-hyun. Roh erosi 2003 Saecheonnyeon Minju-dang -puolueesta ja perusti kannattajineen uuden Uri-puolueen. Hänen kahden kautensa jälkeen presidentiksi valittiin 2007 oikeiston Lee Myung-bak. Lee oli virassa vuoteen 2013, jolloin hänen tilalleen valittiin Etelä-Korean ensimmäinen naispresidentti Park Geun-hye. Park erotettiin virastaan korruptiosyytteiden takia vuonna 2017, ja uudeksi presidentiksi valittiin Moon Jae-in. Vuonna 2022 maan uudeksi presidentiksi valittiin tiukan äänestyksen jälkeen Yoon Suk-yeol.
Alueellinen jako
thumb|280px|Etelä-Korean alueellinen jako.Etelä-Korea jaetaan kahdeksaan provinssiin, yhteen autonomiseen provinssiin, kuuteen suurkaupunkiin ja yhteen erikoisasemassa olevaan kaupunkiin sekä yhteen autonomiseen erikoisasemassa olevaan kaupunkiin.
Liikenne
Maan tärkein kansainvälinen lentokenttä on Incheonin kansainvälinen lentoasema. Incheonin lentoasema on myös Etelä-Korean suurin lentoasema ja sen kautta kulkee vuosittain lähes 50 miljoonaa matkustajaa. Muita kansainvälisiä lentoasemia Etelä-Koreassa ovat Gimpon, Busanin ja Jejun lentoasemat. Maan kansalliset lentoyhtiöt ovat Korean Air ja Asiana Airlines.
Väestö
right|thumb|250px|Etelä-Korean väkiluku on noussut nopeasti 1900-luvulla. Suurin osa eteläkorealaisista elää kaupungeissa, nopean 1970-, 80- ja 90-luvuilla tapahtuneen talouden laajenemisen aiheuttaman maaltamuuton seurauksena. Pääkaupunki Soul on myös maan suurin kaupunki ja taloudellinen keskus. Vuonna 2006 kaupungissa asui 10,3 miljoonaa henkeä, mikä teki siitä yhden maailman väkirikkaimmista kaupungeista. Muita tärkeitä kaupunkeja ovat Busan (3,66 miljoonaa), Incheon (2,63 miljoonaa), Daegu (2,53 miljoonaa), Daejeon (1,46 miljoonaa), Gwangju (1,41 miljoonaa) ja Ulsan (1,10 miljoonaa asukasta).
Kuisma Aalto
Hän oli myös yksi The Macheten perustajajäsenistä ja soitti yhtyeessä kitaraa kunnes Santtu Hämäläisen liityttyä yhtyeeseen vaihtoi soittimekseen basson. Hän kuitenkin erosi yhtyeestä tammikuussa 2005 työ- sekä henkilökohtaisiin kiireisiin vedoten.
Aalto on 196 cm pitkä ja hänet tunnetaankin pituudestaan Mokoman fanien keskuudessa ja häntä, sekä toista kitaristia Tuomo Saikkosta kutsutaankin torneiksi. Hän on pelannut myös salibandya Suomen vanhimmassa salibandyseura Ylhäksessä ja sen miesten II-joukkueessa.
Catherine McAuley
Varhaisvaiheet
McAuleyn elinpiiri oli hänen nuoruusvuosinaan vahvasti protsestanttinen. Ympäröivän yhteiskunnan lisäksi niin Armstrongit kuin Callaghanit pyrkivät painostamaan McAuleytä luopumaan katolisesta uskosta, mihin McAuley ei kuitenkaan missään vaiheessa suostunut. Uskonnollisista erimielisyyksistä huolimatta McAuleyn välit häntä tukeneisiin perheisiin olivat kuitenkin ilmeisesti lämpimät, ja niin Armstrongin kuin Callaghanin perhe suhtautuivat myötämielisesti McAuleyn aloittamiin hyväntekeväisyyshankkeisiin. McAuley esimerkiksi tarjosi uskonnollista opetusta sekä käsityökoulutusta vähävaraisille lapsille Armstrongien talossa.
Paul Schrader
Schrader sai ankaran kalvinistisen kasvatuksen eikä nähnyt nuoruutensa aikana ainuttakaan elokuvaa. Hän opiskeli teologiaa Calvin Collegessa ja ryhtyi elokuvakriitikoksi 1970-luvun alussa. Schraderin kriittinen essee ”Transcendental Style in Film: Ozu, Bresson, Dreyer” ilmestyi vuonna 1972. Hän myös opetti Columbian yliopistossa.
Auton jarrujärjestelmä
Alipainetehostin
Imusarjan, tai dieselissä erillisen ilmanpainepumpun, alipainetta hyväksi käyttävä alipainetehostin sijaitsee ennen jarrujen pääsylinteriä. Pääsylinterin männän molemmille puolille vaikuttava alipaine ja venttiilillä ulkoilmalta suljettu tila pitävät jarrun vapaana. Jarrutuksessa venttiili avaa tilan ulkoilmalle sylinterin painopuolelle ja sulkee imupuolen. Paine-ero männän molemmilla puolilla lisää jarrutusvoimaa.
ABS-jarrut
Tekniikan Maailma -lehti on testannut ABS-jarrujen toimintaa, autona VW Golf V varustettuna Continental ContiVikingContact 3 -kitkarenkailla.
Cercanías Sevilla
Linja C-1
Linjan C-1 vuoroväli on ruuhka-aikana 15 minuutin luokkaa ja reittiä liikennöidään Civia-sähköjunayksiköillä.
Hurja Larry, tuhma Mary
Tuotanto
Elokuva kuvattiin pääosin Kalifornian Stocktonissa ja muualla San Joaquinin piirikunnan alueella.
Vastaanotto
Video-oppaassa vuodelta 1994 Sam Inkinen kiteyttää elokuvan tarjoavan vauhdikasta toimintaa ja romutusta ilman turhia pysähdyksiä ja antaa sille kaksi tähteä viidestä, mikä vastaa sanallista arviota ”keskinkertainen”.
Kalliojärvi (Kemijärvi)
Kalliojärvi on saareton metsäjärvi Kemijärven lounaisosassa Lapin maakunnassa. Sen pinta-ala on 1,1 neliökilometriä ja tilavuus 10,6 kuutiohehtometriä. Etäisyys Kemijärven keskustasta on 42 kilometriä etelään ja Rovaniemeltä 76 kilometriä itäkaakkoon.
Martti Vaula
Martti Viktor Vaula (ent. Vikbäck, 11. marraskuuta 1891 Keuruu – 11. huhtikuuta 1959 Helsinki) oli suomalainen filosofian kandidaatti, lyseon lehtori ja oppikirjojen tekijä.
Pasquotankin piirikunta
Pasquotankin piirikunta on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 40 568 vuonna 2020. Piirikunnan hallintokeskus on Elizabeth City. Piirikunta on perustettu 1668.
Täplärapu
Haitallinen vieraslaji
Täplärapu on vieraslajina kohtalokas Suomen alkuperäiselle jokiravulle, koska täplärapu kantaa lähes aina rapuruttoa ja levittää tätä jokiravun tuhoavaa tautia. Täplärapu voi myös syrjäyttää jokiravun aggressiivisempana lajina. Nämä uhkat alkuperäiselle lajistolle ovat täplärapuun kohdistuvien rajoitusten syy. <!--
Jääkiekon maailmanmestaruuskilpailut 2021 – Lohko B
Saksa vs. Kanada
<section begin="Saksa vs. Kanada"/><section end="Saksa vs. Kanada"/>
Suomi vs. Italia
<section begin="Suomi vs. Italia"/><section end="Suomi vs. Italia"/>
Kazakstan vs. Kanada
<section begin="Kazakstan vs. Kanada"/><section end="Kazakstan vs. Kanada"/>
Italia vs. Yhdysvallat
<section begin="Italia vs. Yhdysvallat"/><section end="Italia vs. Yhdysvallat"/>
Saksa vs. Latvia
<section begin="Saksa vs. Latvia"/><section end="Saksa vs. Latvia"/>
Erik Edner
Erik Edner (12. heinäkuuta 1718 Turku – 2. toukokuuta 1779 Lempäälä) oli suomalainen kirkkoherra, joka toimi aloitteentekijänä Tampereen kaupunkia perustettaessa.
Erik Edner valittiin Suomen pappissäädyn edustajana vapaudenajan viimeisille valtiopäiville 1771–1772, ja siellä hän teki merkittävän aloitteen kaupungin (kauppalan) perustamisesta Lempäälän pohjoispuolelle Tammerkoskelle. Häntä pidetään siis Tampereen kaupungin syntysanojen lausujana. Edner perusteli esitystään Tammerkosken ympäristöpitäjien asukkaiden pitkillä ja kalliilla kauppamatkoilla. Tammerkosken partaalle tulisi perustaa teollisuuslaitoksia ja vesiväylät perata Poriin ja etelään aina Helsinkiin saakka. Edner kannatti valtiopäivillä hattuja ja kuului siten vähemmistöön omassa säädyssään. Valtiopäivät hajotettiin vuonna 1772 kuninkaan tehdessä vallankaappauksen, mutta Kustaa III allekirjoitti kuitenkin vuonna 1779 Tampereen perustamiskirjan.
Bradley Wiggins
Bradley Wiggins (s. 28. huhtikuuta 1980 Gent, Belgia) on uransa lopettanut englantilainen rata- ja maantiepyöräilijä. Hän on olympiavoittaja, maailmanmestari ja Ranskan ympäriajon voittaja.
Ratapyöräily
Wiggins kuului Ison-Britannian pronssia voittaneeseen joukkueeseen vuoden 2000 Sydneyn olympialaisten joukkuetakaa-ajossa. Neljä vuotta myöhemmin Ateenan olympialaisissa hän voitti kultaa neljän kilometrin henkilökohtaisessa takaa-ajossa, hopeaa joukkuetakaa-ajossa sekä pronssia Rob Haylesin kanssa Madisonissa. Pekingin olympialaisissa vuonna 2008 hän saavutti toistamiseen kultaa neljän kilometrin henkilökohtaisessa takaa-ajossa. Joukkuetakaa-ajossa hän kirkasti neljän vuoden takaisen hopeansa kullaksi. Rio de Janeiron olympialaisissa 2016 hän voitti kultaa joukkuetakaa-ajossa.
Maantiepyöräily
Ranskan ympäriajossa 2009 Wiggins sijoittui neljänneksi. Vuonna 2011 hän voitti Criterium du Dauphinén kokonaiskilpailun ja kotimaansa maantiejon mestaruuden sekä sijoittui Juan José Cobon dopingtuomion jälkeen toiseksi Espanjan ympäriajossa. Maantieaika-ajon MM-kilpailussa hän sai hopeaa. Vuonna 2012 hän voitti Pariisi–Nizza-ajon kokonaiskilpailun ja aika-ajoetapin, Tour de Romandien kokonaiskilpailun ja kaksi etappia sekä Criterium du Dauphinén kokonaiskilpailun ja aika-ajoetapin. Heinäkuussa hän voitti ensimmäisenä brittinä Ranskan ympäriajon kokonaiskilpailun. Hän sijoittui prologissa toiseksi ja nousi kokonaiskilpailun johtoon seitsemännen etapin jälkeen. Hän voitti aika-ajona käydyt 9. ja 19. etapin. Hän voitti kokonaiskilpailussa toiseksi sijoittuneen maanmiehensä ja tallitoverinsa Chris Froomen kolmella minuutilla 21 sekunnilla. Lontoon olympialaisissa hän voitti aika-ajon ennen Saksan Tony Martinia.
Thomas Cook
thumb|200px|Thomas Cook, modernin turismin pioneeri. Thomas Cook (22. marraskuuta 1808 Melbourne, Derbyshire, Englanti – 18. heinäkuuta 1892 Bergen, Norja) oli brittiläinen matkailualan uranuurtaja. Hän perusti nimeään kantavan matkatoimiston. Idean siihen hän sai ollessaan itse matkalla ja vuonna 1841 hän järjesti junamatkan Leicesteristä Loughboroughiin pakettina johon sisältyi matka sekä tarjoilua. Tätä pidetään kaikkien aikojen ensimmäisenä pakettimatkana. Hän myös järjesti brittityöläisille mahdollisuuden matkustaa vuoden 1867 Pariisin maailmannäyttelyyn. Vuonna 1872 hän järjesti ensimmäisen seuramatkan maailman ympäri, se vei aikaa yhteensä 222 vuorokautta. Vakaumukseltaan Thomas Cook oli baptisti.
Johannes Alarik von Knorring
Von Knorring oli aatelissäädyssä edustaja valtiopäivillä 1885, 1891, 1894, 1897, 1899, 1900, 1904–1905 ja 1905–1906.
Nintendo Space World
Viimeisimmässä, vuoden 2000 Space World -tapahtumassa paljastettiin Nintendo GameCube ja Game Boy Advance. Useita faneja innostutti uusia pelejä yhdistävällä trailerilla ollut kohtaus, jossa nähtiin Link ja Ganon taistelemassa – yhteenotto oli toteutettu realistisilla grafiikoilla. Taistelukohtaus oli kuitenkin vain tehoja esittelevä demo, ja seuraavassa Zelda-pelissä, The Legend of Zelda: The Wind Wakerissä oli cel-shading-tekniikalla toteutetut, sarjakuvamaiset grafiikat.
Rhapsody of Fire
Rhapsody of Fire (vuoteen 2006 asti Rhapsody) on italialainen, sinfonista, mahtipontista ja melodista metallimusiikkia (oma terminsä oli alun perin 'Hollywood-metalli', nykyisin 'Film-Score-metalli') soittava yhtye, joka on perustettu Triestessä vuonna 1993.
Cole Caufield
Muuta
Caufieldin isoveli Brock pelaa hyökkääjänä Colen joukkuetoverina Wisconsinin yliopistojoukkueessa. Veljesten hyökkääjänä pelannut kanadalainen isä Paul Caufield pelasi omalla urallaan ammattilaisena kauden 1992–1993 CHL:ssä, CoHL:ssä ja ECHL:ssä. Hän on myöhemmin toiminut juniorivalmentajana Wisconsinissa. Paulin isä ja veljesten isoisä pelasi hyökkääjänä EHL:ssä ja USHL-senioriliigassa.
Malawi
Malawin tasavalta eli Malawi (entinen Njassamaa) on yli 20 miljoonan asukkaan sisämaavaltio eteläisessä Afrikassa. Sen rajanaapureita ovat Sambia, Tansania ja Mosambik. Idässä sitä rajoittaa myös yli 500 kilometriä pitkä Njassajärvi. Maa itsenäistyi brittien siirtomaavallasta vuonna 1964. Se oli 30 vuotta yhden puolueen hallitsema, kunnes maassa järjestettiin vuonna 1994 ensimmäiset monipuoluevaalit.
Maantiede ja luonto
Malawissa on tavattu yli 170 nisäkäslajia, joiden joukossa ovat viisi suurta eli puhveli, norsu, leijona, leopardi ja sarvikuono. Lintulajeja on nähty lähes 650. Njassajärvessä elää yli tuhat kalalajia, joista viittäsataa ei tavata missään muualla. Kämmeköitä on yli neljäsataa lajia.
Talous
Malawin talous on suuresti riippuvainen maataloudesta. 90 prosenttia väestöstä elää kotitarveviljelystä ja yli kolmannes bruttokansantuotteesta ja 90 prosenttia vientituloista tulee maataloustuotteista, ennen kaikkea tupakasta, teestä ja sokerista. Myös uraani on 2010-luvulla lukeutunut keskeisiin vientituotteisiin. Maailmanpankin mukaan Malawin ulkomainen apu, varsinkin Maailmanpankin tuki, on tärkeää Malawin kansantaloudelle.
Matkailijat tulevat Malawiin ennen kaikkea Njassajärven ja muiden luontokohteiden houkuttelemina. Nyikan kansallispuisto on tunnettu kasvillisuudestaan, etenkin orkideoista, sekä seeproista ja antiloopeista.
Väestö
Malawi on saanut nimensä maravi-bantukansalta, joka tuli alueelle 600 vuotta sitten Kongon suunnalta bantuekspansion yhteydessä. Maravit jakaantuivat edelleen chewa- ja njanja-kansoiksi, ja heimojen väliset erimielisyydet ja laajamittaiset muutot olivat yleisiä 1800-luvulle asti. Nykyisin heimoidentiteetti ei ole enää yhtä merkitsevä kuin ennen ja yhteinen, malawilainen identiteetti on voimistumassa. Chewat ovat enemmistönä maan keski-, njanjat etelä- ja tumbukat pohjoisosassa.
Nassau (Saksa)
Nassau on kaupunki Saksassa, Rheinland-Pfalzin osavaltiossa. Se sijaitsee Lahnjoen laaksossa kaupunkien Bad Ems ja Limburg an der Lahn välissä. Nassaun pinta-ala on 17,6 neliökilometriä ja siellä on arviolta 4 513 asukasta (vuonna 2018).
Muinoin Nassau oli osa itsenäistä Nassaun herttuakuntaa. Nassau on mainittu ensimmäisen kerran 915. Kaupunkioikeudet Nassau sai keisari Kaarle IV:ltä vuonna 1348.
Brachiosaurus
Ulkonäkö
pienoiskuva|272x272px|Brachiosaurus verrattuna ihmiseen Brachiosauruksen tunnusomaisin piirre oli pitkä kaula. Lisäksi sillä oli suuri vahvarakenteinen runko ja muuhun vartaloon verrattuna melko pieni pää. Brachiosauruksen eturaajat olivat jopa 4 metriä pitkät ja takaraajat hieman lyhyemmät. Tämän vuoksi lajille oli tyypillistä myös alaspäin viettävä selän rakenne. Brachiosaurus oli jopa 26 metriä pitkä ja 15 metriä korkea. Aiemmin sen painoksi arvioitiin jopa 50 tonnia, mutta vuonna 2012 brittiläiset tutkijat mittasivat sen painoksi 23 tonnia, eli puolta kevyemmäksi kuin aikaisemmat arviot. Sen selkäranka oli voimakas ja jalan luut olivat vahvat painon kannattelemiseksi.
Antimonitrioksidi
Valmistus ja käyttö
Antimonitrioksidia muodostuu kuumentamalla antimonia ilman hapen läsnä ollessa. Muita teollisuudessa käytettyjä yhdisteen valmistusmenetelmiä ovat antimonitrisulfidin pasutus tai antimonitrisulfidin tai antimonitrikloridin hydrolyysi veden tai vesihöyryn avulla.
Hässi
Hässin tunnuksena toimii kettu, joka on komeillut jokaisen julkaistun lehden kannessa. Hässi on vappulehdistä artikkelipitoisemmasta päästä ja sisältö ei rajoitu vain lyhyisiin vitseihin ja kuviin. Vuonna 1998 Hässi ilmestyi A4-kokoisena, mutta vuodesta 1999 alkaen on käytetty B5-kokoa. Samalla lehden kansien taustaväriksi vakiintui musta vuoteen 2015 asti, jonka jälkeen Kansikuvat ovat olleet vapaamuotoisempia.
Karjala
Historia
thumb|right|"Karjalaisen Tyttö: Uuvelta Voitto-moalta (Lutheruksen Uskosta) Kesä-voatteissaan", vuodelta 1831
Paroni Zemo
Ukonnuolet
Kun Kostajat ja Ihmeneloset näennäisesti kuolivat taistelussa Onslaughtia vastaan monet superrikolliset iloitsivat. Yksi kuitenkin huomasi paremman tavan maailman valloittamiseen. Paroni Zemo aikoi luoda sankariryhmän rikollisista jotta kansalaiset mieltyivisät heihin. Sitten paroni Zemo valtaisi maailman. Hän otti ryhmään Fiksaajan,Kuoriaisen,Kirkuvan Mimin ja Goljatin.
Valaisevat yöpilvet
Valaisevat yöpilvet ovat vaaleita kuitumaisia, väriltään valkeita tai sinertäviä pilviä. Ne muistuttavat untuvapilviä, mutta esiintyvät noin 82 kilometrin korkeudessa ylemmässä ilmakehässä mesopaussi-kerroksessa. Pilvet saavat valonsa Auringosta, vaikka maanpinta on varjossa ja hämärä.
Gard
Gard on eteläisessä Ranskassa sijaitseva departementti, joka kuuluu Languedoc-Roussillonin alueeseen. Se on saanut nimensä Gardon-joesta. Gardin pääkaupunki on Nîmes. Departementti jakautuu kolmeen arrondissementtiin ja 353 kuntaan. Departementissa on 638 172 asukasta (vuonna 2006).
Matkatoimisto
1909 – 1952
Matkatoimistot myivät ensisijaisesti niitä palveluita, joiden kanssa ne olivat tehneet myyntisopimuksen, saaneet lippuvaraston ja lipunkirjoitusoikeuden. Muut koti- ja ulkomaiset matkapalvelut varattiin pääasiassa kirjeitse ja osoitukseksi ostetusta matkapalvelusta asiakas sai voucherin. Matkatoimistot palvelivat yksityismatkustajien lisäksi koululaisryhmiä ja ulkomailta tulleita matkustajia. Olympiakisat vuonna 1952 aiheutti matkatoimistoille suuren työmäärän, mutta tulos oli huono. Suomen Matkailijayhdistys ja suomalaiset matkatoimistot yhdessä valmistivat 37 kappaletta all-inclusive- matkoja kokonaiskapasiteetiltaan 25 000 ulkomaiselle turistille. Matkoja myytiin yhteensä kuitenkin vain 937.
1988 – 2017
Liikematkatoimistot kouluttivat 2000-luvun loppupuolella asiakasyritystensä varaajia varaamaan yrityksensä liikematkat omalta päätteeltään itsevarauksena. Matkatoimisto kirjoitti liput ja laskutti. Internetin ansiosta voitiin kehittää uusia varaustoimintaa helpottavia portaaleita. Yrityksen ja liikematkatoimiston väliset laskutus- ja maksastustoiminnot alkoivat kulkea matkatilin kautta. Suuret liikematkatoimistot ovat kansainvälisten omistajiensa kehitystyön tuloksena pystyneet tarjoamaan asiakkailleen kehittämiään mobiilivaraus- sekä matkainformaatiopalveluita.
Moottoritorpedovene Vinha
Palvelus
Saman vuoden marraskuussa se osallistui Lavansaaren satamassa venäläisen panssaritykkivene Krasnoje Znamjan upottamiseen ampuen yhden torpedon. Tämä jäikin Vinhan viimeiseksi torpedoinniksi. Päällikkönä tässä operaatiossa oli luutnantti Aarne Vuorensaari.
Tulijärvi (Virrat)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Siekkisjärven valuma-alueeseen (35.417) se kuuluu. Järven vedenpinnan korkeus on 143,3 metriä mpy.
Äkkiä Anttolassa
Sketsit ja henkilöt
Kalle Lipponen on musta anttolalainen urheilija, jonka on vaikeaa pysyä kuivilla, mutta jäätyään steroidien käytöstä kiinni kisoissa päätti aloittaa puhtaalta pöydältä.
Espoo
Rantaviiva
Maa kohoaa Espoossa noin neljännesmetrin sadassa vuodessa ja kosteat maankohoamisrannat soistuvat vähitellen.
Lämpötilat ja sademäärät
Ilmatieteen laitoksella on Espoossa kahdeksan havaintoasemaa: Friisilä, Kivenlahti, Kytö, Leppävaara, Luukki, Nuuksio, Otaniemi ja Tapiola. Sääasemia ovat Nuuksio ja Tapiola, jotka otettiin käyttöön 2010-luvulla. Nuuksion asema sijaitsee harvaanasutulla ja maastoltaan rikkonaisella järviselänteellä 90 metriä mpy. Tapiolan sääasema sijaitsee Suomenlahden rannikolla esikaupungissa 6 metriä mpy.
Historia
Espoon alueella on ollut asutusta ainakin 8 000 vuotta. Kivikauden asuinpaikkoja tunnetaan muun muassa Nuuksiosta, Peringistä ja Bosmalmilta. Varhaismetallikauden asuinpaikkalöytöjä on puolestaan tehty Mikkelästä ja esiroomalaiselle rautakaudelle ajoitetusta Morbystä, joista jälkimmäinen on karjatalouden tutkimuksen kannalta merkittävä kohde. Espoosta löytyneet rautakautiset esineet ovat pääosin peräisin savolais-karjalaisista muinaispuvuista, ja alueen naisilla on ollut samanlaisia koruja kuin Mikkelin seudulla. Paikannimistöön on jäänyt jälkiä seudun varhaisesta asutuksesta. Esimerkiksi Soukan alkuperäinen nimi on ollut Soukko. Suurin osa Espoon alkuperäisistä kylistä on ollut paikannimien valossa hämäläisten perustamia. Suomenojan seudulla on ollut siitepölyanalyysin perusteella maata viljelevää asutusta 1000-luvun alussa ja viimeistään 1100-luvulla hämäläistaloja oli Kaukjärven eli nykyisen Pitkäjärven rannalla Kauklahdessa, Karvasmäellä, Bembölessä, Haapalahdessa ja Finnevikissä.
Kulttuurimaisema
Kartanoiden omistajat myivät maitaan kunnalle ja rakennusliikkeille 1900-luvulla. Etelä-Espoon kartanot ovat jääneet suurelta osin asutuksen ja tiestön alle. Olarin alueella sijaitsi keskiaikainen Gräsan kartano, joka oli Espoon ainoa niin kutsuttu vanha rälssi. Gräsaa pidetään malliesimerkkinä kulttuurimaiseman nopeasta ja perinpohjaisesta muutoksesta. Hagalundin ja Matinkylän kartanoista on säilynyt päärakennus, Frisansin ja Finnon kartanoista ei ole jäljellä juuri mitään. Soukanpohja on Etelä-Espoon ainoa yhtenäisenä rakennusryhmänä säilynyt kartano. Se muodostaa myös suppean maatalousmaisemakokonaisuuden 1900-luvun lopulla syntyneen uudisasutuksen keskellä.
Aluejako
Postinumerot alkavat Espoossa numeroilla ”02”, kuten myös Kauniaisissa, Kirkkonummella ja Siuntiossa. Espooseen kuuluvat 02100–02380, 02600–02860 (pois lukien 02700 Kauniainen) sekä 02920–02980. Numeroinnissa pienemmät alueet sijaitsevat etelässä ja suuremmat pohjoisessa.
Taajamat
Kaupungin keskustaajama on lihavoitu. Asteriskilla (*) merkityt taajamat kuuluvat tähän kaupunkiin vain osittain. Espoon keskuspaikka Espoon keskus, Leppävaara ja muut aluekeskukset eivät muodosta omia taajamiaan, vaan ne ovat osa Helsingin keskustaajamaa, joka ulottuu Espoon lisäksi usean Helsingin lähikunnan alueelle. Yhteensä Helsingin keskustaajamassa on 1 286 172 asukasta, ja sen pinta-ala on 682,98 neliökilometriä. Klaukkalan taajama sijoittuu pääosin Nurmijärven kunnan alueelle. Kolmirannan taajama sijaitsee pääosin Espoossa, mutta pieniltä osin myös Kirkkonummella.